CELEX: 62009TN0225
Language: lt
Date: 2009-06-08 00:00:00
Title: Byla T-225/09: 2009 m. birželio 8 d. pareikštas ieškinys byloje CLARO prieš VRDT — Telefónica (Claro)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/61
            
         2009 m. birželio 8 d. pareikštas ieškinys byloje CLARO prieš VRDT — Telefónica (Claro)
   (Byla T-225/09)
   2009/C 180/113
   Kalba, kuria surašytas ieškinys: ispanų
   
      Šalys
   
   
      Ieškovė: CLARO, SA, atstovaujama advokatų E. Armijo Chávarri ir A. Castán Pérez-Gómez
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Telefónica, SA (Madridas, Ispanija)
   
      Ieškovės reikalavimai
   
   
               —
            
            
               Panaikinti 2009 m. vasario 26 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą byloje R 1079/2008-2, grąžinant ją iš naujo nagrinėti minėtai apeliacinei tarybai, ir priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: BCP/SA, bendrovė, veikianti šiuo metu pavadinimu CLARO S.A., ieškovė
   
      Prašomas įregistruoti Bendrijos prekių ženklas: erdvinis prekių ženklas, turintis žodinį elementą „CLARO“, 9 ir 38 klasių prekėms ir paslaugoms — Paraiška Nr. 5 229 241;
   
      Prekių ženklo ar žymens, kuriuo grindžiamas protestas, savininkas: Telefónica, S.A.
   
      Prekių ženklas ar žymuo, kuriuo grindžiamas protestas: žodinis Bendrijos prekių ženklas „CLARO“ (Registracijos Nr. 2 017 341), be kitų, 9 ir 38 klasių prekėms ir paslaugoms
   
      Protestų skyriaus sprendimas: patenkinti protestą
   
      Apeliacinės tarybos sprendimas: atmesti apeliaciją kaip nepriimtiną, nes apeliantė nenurodė apeliacijos motyvų
   
      Ieškinio pagrindai: Ginčijamas sprendimas, anot ieškovės, prieštarauja Protestų skyriaus ir Apeliacinės tarybos funkcinio tęstinumo principui. Ieškovės nuomone, buvo akivaizdu, jog apeliacija buvo ginčijamas visas skundžiamas sprendimas dėl to, kad Protestų skyrius klaidingai išaiškino Reglamento (EB) Nr. 40/94 (1) 8 straipsnio 1 dalies b punktą.
   
      (1)  Panaikintas ir pakeistas 2009 m. vasario 26 d. Tarybos reglamentu (EB) Nr. 207/2009 dėl Bendrijos prekių ženklo (OL L 78, p. 1)